Намык Кемал

Намык Кемаль,  Namik Kemal, ,  Текирдаг, Османска империя, –  Сакиз (дн. Хиос, Греция) — турецкый писатель и сполоченскый дѣятель.Encyclopedia Britannica

 Биография 
Походив з аристократичной родины. Быв школованый приватно, выштудовав персийскый, арабскый и французскый язык и в роках  працовав яко товмач про османску владу. Спознав ся з найлѣпшыма поетами свого часу и зачав писати поезии в класичном османском духу. Позднѣйше, в роках  спознав ся з Ибрагимом Шинаси, под вплывом котрого ся припоив ку руху за вестернизацию Османской империи.  

По утѣку Ибрагима Шинаси до Франции перебрав од року 1865 выдаваня новинкы Tasvir-i Efkâr (Обзор идей) и пропаговав ширѣня в Турции конштитучной системы влады и  европейской ориентации в културѣ. Быв меджи организаторами и проводниками общества Молоды османы, што хотѣли либералны реформы, аж и через палатскый переворот. По их роскрытю емигровав и выдавав в Лондонѣ опозичну новинку Hürriyet (Слобода, 1868).Образцов А. В. 

Коли Молоды османы были амнестованы и вернули ся (1871), Кемал продовжив свою револучну публицистику, теперь уже в Константинополю яко редактор новинкы İbret (Варованя), а пак ту написав свою перву и найвеце славну драму Vatan yahut Silistre (Отечество або Силистрия, 1873), де была остра критика влады. Османска влада драму заказала, а ей автора послала до арешту на .Чорекчян Х. А.

Помилованый в року 1876, быв участный на выпрацованю первой турецкой уставы, але уже на другый рок быв высланый на административны уряды окупованых Османской империев грецкых островох, без права вернути ся до Константинополю. Послѣдный его уряд — губернатор Хиоса (1888).

 Вызнам 
Намык Кемал мав огромный вплыв на формованя турецкой народностной идентичности. Основатель нынѣшной Турции Мустафа Кемал Ататюрк часто зазначав, же быв яко молодый чоловѣк под моцным вплывом творбы Намыка Кемала, и она зостала жерелом его иншпирации при формованю турецкой влады и штату.

 Жерела и одказы 

 Образцов А. В.: НАМЫК КЕМАЛЬ //Большая российская энциклопедия. . Москва, 2012,   Верзия 2017. Одчитане 12.05.2021
 Чорекчян Х. А.: Намык Кемаль //Большая советская энциклопедия.   — М.: Советская энциклопедия, 1969. Одчитане 2021-05-12 

 Референции 

Категория:Турецкы писателе